Page:Comical story of Thrummy Cap and the ghaist (1).pdf/4

4 Grow verra thick upon the wind, Whilk to their wae they soon did find; A mighty show'r o' snaw an' drift, As ever dang down frae the lift, Right wild and boist'rous Boreas roar'd— "Preserv's! quoth John, we'll baith be smord, Our trystic end we can ne'er mak out" "Cheer up says Thrummy. never doubt; But I'm some fly'd we've tint our way, Howe'er at the neist house we'll stay, Until we see gif it grow fair, Gin no, a' night we'll tarry there, Weel, weel, says Johnny, we shall try.— Syne they a mansion house did spy, Upo' the road a piece afore, Sae up they gade unto the door, Where Thrummy chappit wi' his stick; Syne to the door came verry quick, A mickle dog, wha barked sair, But Thrummy for him did na care; He handled weel his oaken staff, And spite o's teeth he kept him aff, Until the landlord came to see, And ken fat might the matter be, Than verra soon the dog did cease— The landlord syne did spier the case, Quoth Thrummy, "Sir, we ha'e gane wil;" We thought we'd ne'er a house get til; We near were smoar'd amo' the drift; And sae, gudeman, ye'll mak' a shift; To gi'e us quarters a' this night, For now we dinna ha'e the light,